- Jenis pendaratan. - Menjunam.
- Bahaya sekitar? - Tiada.
- Sedia untuk mendarat. - Baik.
Semuanya nampak okey.
Northwell Center, SkyHealth Satu berangkat dari Southside.
Dalam perjalanan ke Hospital Universiti North Shore
melalui South Shore Round.
Samara, sakit dada awak kurang tak?
Samara? Awak nak ubat tahan sakit lagi?
Baiklah.
Saya sedang bersiap sedia untuk beri awak morfin.
Kadangkala, morfin menyebabkan rasa loya.
Jadi, saya akan beri Zofran sekali.
Samara, bagaimana keadaan awak? Samara? Tiada respons.
Kita perlu bertindak. Tekanan darahnya turun.
EKGnya tiada bacaan.
Baiklah. Mike, kami perlu berikan renjatan.
Baiklah.
- Samara? Tiada respons. - Mengecas.
- Baik, teruskan. - Kita nak cas...
- Jangan sentuh pesakit. - Baik.
Renjatan diberikan.
- Ada ritma dan... - Nadinya perlahan sangat.
Saya tak rasa nadinya.
Baiklah, ke tepi. Saya nak berikan mampatan dada.
Satu, dua, tiga,
empat, lima, enam, tujuh, lapan, sembilan,
10, 11, 12, 13, 14...
- Bersedia untuk merenjat. - Okey.
- Berhenti pegang. - Sudah.
Renjatan diberikan.
- Ada nadi. Sangat lemah. - Saya rasa juga.
Bacaan EKGnya teruk. Saya dah agak ini akan jadi.
Paras oksigennya turun. Berikan bantuan pernafasan.
- Sudah. Bila kita akan sampai, Mike? - Lagi lima minit.
Dia masih tak berikan respons, tapi nadinya ada.
Berbaloi usaha kita tadi.
HOSPITAL UNIVERSITI NORTH SHORE
HOSPITAL GREENWICH VILLAGE LENOX HILL
EPISOD 2 - BERSIAP SEDIA
Saya akan baling semuanya.
Dia semakin tak terkawal!
Ya Tuhan.
Okey, telefon merah.
PERUBATAN KECEMASAN
Itu talian persendirian. Mungkin ada kes akan tiba.
Greenwich Village Lenox Hill.
Saya membawa wanita 45 tahun, disyaki terlebih dos.
Pernafasannya lemah. Paras SpO2nya rendah.
Seratus peratus.
Siap sedia untuk melakukan resusitasi. Lagi lima minit.
Siapa nama penuh awak?
Dia ada sejarah penyakit sawan.
Dia kata dia mematuhi pengambilan ubat dan rawatan psikiatrinya.
- Awak merokok? - Ya.
Awak pernah dijangkiti COVID?
- Tak? - Tak.
Awak dah divaksin? Bagus.
Dia macam tak dapat udara.
Alihkan dia ke bahagian resusitasi. Saya nak intubat dia.
- Saya rasa ini simptom ketoksikan dadah. - Saya setuju.
Sediakan alat penyedut.
Ubat dah sedia? Baiklah. Tiubnya okey, bukan?
Kita cuba dapatkan bacaan yang lebih baik.
Masukkan. Okey. Kita dah intubat untuk perlindungan salur udara.
Paras oksigennya rendah. Dia mengalami distres respirasi.
- Masuk tak? - Oksigen dah masuk.
Oksigen dah masuk.
Perubahan warna yang baik.
- Boleh hulurkan tiub NG? - Baik.
Terima kasih.
Entah apa yang dihisapnya.
ER sememangnya tempat pemulihan utama bagi ramai pesakit.
Saya akan beritahu setiap kali saya mengokot.
Selepas pandemik berlaku,
kami melihat peningkatan jumlah pesakit yang ketara.
Ada kod strok. Saya kena buat penilaian pantas.
Kami masih melihat pesakit yang belum pulih
kerana tidak mendapat rawatan semasa pandemik.
Hai! Saya Dr. Macri. Apa khabar?
Kru ambulans beritahu awak yang telefon mereka tadi.
- Ya. - Awak boleh bergerak tak?
Contohnya, guna walker?
Saya ada tongkat,
tapi jika saya berjalan dari sini ke sana, saya tercungap-cungap.
Okey. Dah berapa lama ia berlaku?
- Dah beberapa tahun. - Dua tahun?
Saya ada ke sini dulu...
- Dah berapa lama awak terkurung di rumah? - Empat bulan.
Empat bulan awak tak keluar?
- Ya. - Tak keluar langsung?
- Langsung tak. Ubat pun saya tak ambil. - Okey.
Kami masih merawat pesakit yang datang dalam keadaan teruk,
yang masalahnya semakin bertambah.
Tarik nafas. Tarik dan hembus.
Ketika ini, jika seseorang itu sakit, ia merupakan hal hidup dan mati.
EMS akan bawa mereka ke hospital yang sewajarnya.
HOSPITAL GREENWICH VILLAGE LENOX HILL
AMERIKA UTARA
- Di mana dia? - Di rumah.
- Helo. - Helo.
Awak berbogelkah?
Tak sepenuhnya, tapi mereka dapatlah tengok sesuatu.
- Tengoklah itu! - Tengoklah.
JURURAWAT PENERBANGAN
- Dia macam Jeneral Zod dalam Superman. - Ya.
Ya!
- Dia tengah cat bilik bayi. - Ya. Bilik bayi dulu.
- Awak cat satu rumah? - Warna apa?
Dia akan dapat warna neutral. Kami tak nak warna merah jambu.
Awak tak pilih warna pastel?
- Tak. Warna tanah ada. - Ada warna Pasir Yuma.
Tak sabarnya saya! Baiklah. Saya letak dulu. Jumpa lagi.
- Baik. Saya sayang awak. - Saya pun.
Jumpa nanti.
Jumpa lagi!
Dia macam Leonidas.
Skyhealth, ada kes pendarahan di Peconic. Macam pendarahan gastrousus.
Kami perlu pengangkutan ke pusat trauma Hospital South Shore University.
Ada orang tanya saya,
kenapa saya terus buat kerja ini semasa mengandung?
Saya nak anak dalam kandungan saya tahu, dia mampu buat apa-apa saja.
Semua orang tahu risiko menaiki helikopter.
Malangnya, saya pernah melihat
anggota kami terkorban kerana nahas helikopter.
Nak batalkan penerbangan ini?
- Tidak. - Negatif.
Namun, kami telah dilatih.
Ada banyak latihan berterusan semasa melakukan kerja ini.
Saya ada lesen jururawat di beberapa negeri.
Saya perlu jadi paramedik yang berdaftar di seluruh negara.
Saya ada lesen EMT di dua negeri berbeza.
Mereka memastikan kami terlatih dan mampu melaksanakan tugas.
Saya mempercayai juruterbang dan ahli kru saya dengan nyawa saya.
HOSPITAL UNIVERSITI NORTH SHORE
Pemindahan ginjalnya pagi ini. Dia perlu menjalani dialisis segera.
- Okey. Kami akan bawa dia. - Baik.
Chris seorang pemuda yang mempunyai sejarah penyakit FSGS
yang menyebabkan ginjalnya berparut dan merembeskan banyak protein.
Masalahnya nanti adalah lambat laun, ginjalnya akan berhenti berfungsi...
PEMBEDAHAN TRANSPLAN
...dan pesakit terpaksa menjalani dialisis.
Kes Chris sangat sukar
kerana untuk menjalani dialisis,
ada satu tiub perlu dimasukkan ke dalam vena besar di dadanya,
dan Chris mengalami jangkitan pada tiub itu,
lalu menyebabkan jangkitan injap jantung.
Dia perlu menjalani dua pembedahan jantung disebabkan oleh dialisis,
dan puncanya ialah dia tak berpeluang menjalani pemindahan ginjal dengan pantas.
Baiklah, kawan.
- Kita nak buat pembedahan apa? - Pemindahan ginjal.
Perjalanannya untuk menjalani pemindahan ginjal ini jauh lebih sukar
daripada pesakit biasa kami.
Ingat lagi tak, pembedahan am?
Kami di Nassau County menjalankan pembedahan.
Awak pula di Bahamas, berbaring, minum koktel dan memandang laut.
- Seronok dapat berhenti jalani dialisis? - Ya, sudah tentu.
- Awak akan berjaya. - Terima kasih, doktor.
Kakak awak nak menderma, betul?
- Ya. - Namun, dia tak sesuai pula.
Saya ingat lagi awak macam hilang harapan.
Ketika itukah awak setuju untuk terima ginjal orang mati?
Saya tak tahu apa akan jadi. Saya cuma harapkan yang terbaik.
Menjangkakan yang terburuk.
PENERIMA
Awak dapat yang terbaik.
Ya.
Dia buat hantaran di Facebook.
Akhirnya, ada penderma tanpa nama datang ke pusat kami.
Penderma itu tak nak sesiapa tahu identitinya
dan dia tak nak Chris rasa terhutang budi dengannya.
Baiklah. Kita dah bincangkan butirannya.
Kita jumpa di dalam lagi lima minit.
- Baik. Saya akan ke sana. - Okey. Baiklah.
Kami dapat tahu pendermanya ialah rakan sekerja Chris di NYPD...
PENDERMA
...tempat mereka mempertaruhkan nyawa bersama bertahun-tahun lamanya.
dan kini rakan sekerjanya tampil untuk menyelamatkannya.
John tak nak penerimanya tahu bahawa dia penderma itu.
PEMBEDAHAN TRANSPLAN
Jadi, kami pun aturkan pembedahan secara berasingan.
Ini bukan keputusan mudah.
Kami dah beritahu dia tentang segala komplikasi,
akibat dan hasil yang mungkin berlaku untuk jangka pendek dan panjang.
Pembedahan ini bukannya mudah.
Namun, dia tetap nak menderma.
Menderma organ memang ada risiko, tapi berdasarkan pengalaman saya,
ia tak pernah menghalang penderma untuk terus menderma.
Transplantasi ginjal penderma
ialah penyelesaian masalah kekurangan organ.
Ribuan orang menjalani dialisis sementara menunggu ginjal.
Dia merupakan seorang wira.
John, boleh tak awak beralih sikit agar saya boleh dengar paru-paru awak?
Okey.
- Awak ada rasa sakit tak, John? - Ya.
Pada skala kosong hingga sepuluh, berapa?
- Sebelas. - Sepuluh paling teruk. Okey.
- Di mana paling sakit? - Di kaki.
Okey. Perut?
Tak. Dada saya pun sakit juga
kerana ada doktor yang memukul dada saya tempoh hari.
Awak diberikan CPR.
- Itu sebab awak hidup. - Awak bertuah.
- Maaf. Saya tak dapat angkat. - Dudukkan saya.
Mampuslah aku.
- Awak nak bantal? - Ya.
- Lebih selesa? - Ya.
Okey.
Baiklah, pegang ini dan gerakkan ke kanan...
Tuhan, bantulah aku.
- Awak semua guna helikopter Apachekah? - Awak suka helikopter?
- Ya, saya suka. - Saya pun. Kami guna Eurocopter 135.
Ia guna sistem rotor enjin duaan.
- Hebat. - Ya.
- Awak pernah naik helikopter? - Tak.
Untuk berkomunikasi, kita kena pakai fon kepala ini.
Bahagian mikrofon ini perlu dekat dengan mulut kita.
Air Force One, ayuh.
Saya akan bayangkan awak sebagai pisang
kerana awak dibaluti benda kuning ini.
- Jaga diri. - Jaga diri juga.
John memang hebat. Tak ramai orang setenang itu.
- Semoga cepat sembuh. - Saya akan datang balik.
Awak tak sepatutnya kata begitu waktu tinggalkan hospital.
Maafkan saya.
Saya tahu.
- Kita dah boleh berangkat. - Semua dah siap.
PUSAT PERUBATAN KANAK-KANAK COHEN
Josh kritikal sekarang.
Kami perlu hati-hati. Keadaan tak menentu.
Jadi, kami harap dapat bedah dia segera untuk lihat masalahnya.
Dia bakal menempuh perjalanan sukar.
Kami akan berjuang habis-habisan untuk dia.
Kami tahu otaknya masih berfungsi.
PENGARAH, PEMBEDAHAN PEDIATRIK
Itu jarang berlaku. Dia bertuah
kerana peluru tak kena kepalanya. Kalau tak, memang tiada harapan.
Saya cuba menerima hakikat hari demi hari.
Saya beransur-ansur cuba.
Saya perlu tabah untuk dia.
IBU JOSH
Ujian ini terlalu berat.
Si ibu datang berjumpa saya selepas itu. Sudah tentulah kita akan peluk dia.
Keganasan senjata api memang kejam. Silap buat keputusan, habislah.
PASUKAN PENGANGKUTAN TRAUMA
Ini pusat trauma kanak-kanak. Dah banyak kami lihat kes begini.
Kami dilatih pada tahap yang sangat tinggi kerana sumber yang ada di sini,
dengan bimbingan para doktor.
Kami merawat orang yang sangat tenat.
Pengangkutan dah nak tiba.
Bayi lima bulan dijangkiti RSV yang teruk.
Dia ada masalah jantung.
Keluarganya bercuti di negara ini dan dia dibawa ke sini pagi tadi.
Keadaannya semakin teruk.
Dia perlu dipindahkan ke NICU Cohen dengan segera.
Mari.
Bayi lima bulan ini ada sejarah masalah jantung di negara asalnya.
Dia dijangkiti RSV
yang memburukkan lagi keadaan jantungnya.
Jadi, dia sangat sakit dan kritikal ketika ini.
Bayi ini berada di luar hospital.
Mungkin mereka tidak dapat menguruskan pesakit ini lagi,
dan mereka rasa dia perlukan rawatan yang mereka tak mampu berikan.
Disebabkan itu, mereka menghubungi kami untuk pemindahan.
Kami memutuskan bayi itu boleh dapat rawatan sewajarnya di Cohen.
- Dia dah boleh dibawa keluar? - Ya.
Pusingkan dia.
Baring saja. Jangan angkat kepala.
- Tolak dia keluar. - Baik.
Pergi dulu.
Dari dulu saya suka menjaga orang lain. Itu sesuatu yang bernilai bagi saya.
Apabila seseorang memberikan kepercayaan kepada kita dalam tempoh yang singkat,
itu pengalaman yang amat menundukkan kita.
Lelaki berusia 56 tahun. Namanya Jonathan Carr.
Dia mengalami pendarahan gastrousus.
Ini unit kedua darah yang diberikan.
Dia mempunyai fistula di sebelah sana.
Jadi, dia menjalani dialisis setiap Isnin, Rabu dan Jumaat.
Jantungnya terhenti Isnin lepas.
Pernafasan awak okey?
Susah nak bernafas sebenarnya kerana dada saya.
Saya melayan mereka seperti saya nak orang layan ibu saya.
Saya faham perasaan menyerahkan nasib orang yang kita sayang kepada orang lain.
Ibu saya jatuh sakit lima tahun lepas,
dan malangnya, dia dah meninggal dunia.
Saya masih ingat perasaannya menyerahkan dia untuk dijaga orang lain.
Bertenang.
Mereka akan jaga awak baik-baik.
Memang gila sebenarnya,
kerana tarikh saya bersalin saya
cuma seminggu lebih selepas kematiannya, dan saya tak rasa itu kebetulan.
Saya rasa itu cara dia dan cara Tuhan untuk beritahu saya,
"Kamu tak perlu menderita begitu lagi,"
dan saya akan bersatu semula dengan mak saya, tapi dengan cara berbeza.
Saya mungkin takkan adakan majlis sambut bayi.
Saya tak nak bebankan orang dengan perkara sebegitu,
dan saya tahu mak saya tak boleh bersama.
Kadangkala, saya sukar nak terima.
Jadi, lebih mudah untuk saya tidak...
untuk tidak melakukannya.
- Lawaklah awak. - Semoga sembuh, encik.
- Terima kasih. - Sama-sama.
- Awak dah kencing? - Belum.
- Bila kali terakhir awak kencing? - Saya tak ingat.
- Beberapa tahun lalu. - Itu kali terakhir awak kencing?
Katerternya akan dikeluarkan dan awak akan benci saya
kerana awak akan asyik nak terkencing selepas ini.
Itu masalah yang baik.
Baiklah. Selamat bercuti di Bahamas. Berseronoklah.
- Terima kasih. - Awak tak perlu dialisis lagi nanti.
Baiklah, kita masukkan beberapa tiub, kemudian kita boleh mulakan pembedahan.
Saya anak pakar nefrologi, iaitu doktor ginjal.
Masa pengesahan, 11:09.
Waktu kawan-kawan saya menonton perlawanan Jets dengan bapa mereka,
saya pergi ke pusat dialisis
dan melihat ayah saya menjaga pesakit ginjal tahap akhir.
Saya ingat lagi satu waktu saya bersama dia di dalam kereta.
Dia telefon seorang pesakit untuk beritahu pesakit itu akan dapat ginjal baru.
Dia sangat beremosi dan teruja.
Dia dah jaga pesakit itu selama lebih 20 tahun.
Saya sedar ketika itu,
transplan ini berpeluang untuk mengubah hidup penerimanya.
Saya terfikir, "Saya nak terlibat sama." Saya tertarik.
DEWAN BEDAH PENDERMA
Okey.
Kami dah sedia.
Kita akan menjalankan nefrektomi laparoskopik sebelah kiri penderma.
Kita telah mengenal pasti dengan yakin
nama dan tarikh lahir pesakit, dan memastikan tiada percanggahan.
- Betul? - Betul.
Kita akan mula dedahkan ginjalnya. Ini ginjal.
Kita alihkan usus besarnya, dan sekarang, kita dedahkan ginjalnya.
Ginjalnya dikelilingi oleh lapisan lemak yang besar.
Pembedahan nefrektomi penderma
ialah satu-satunya pembedahan yang dijalankan tanpa manfaat langsung
kepada pesakitnya.
Dia bukan pesakit pun. Dia sihat.
Jadi, pembedahan ini bertentangan dengan prinsip perubatan,
iaitu "tidak membuat mudarat", sebab pembedahan ini boleh bawa mudarat.
Sanggup tak awak derma ginjal kepada saudara-mara?
Ya.
Sanggup tak awak derma ginjal kepada kawan?
Rasanya tak.
- Saya rasa saya pun sama. - Tak nak derma kepada kawan?
- Saya tiada kawan. - Saya ingatkan kita kawan.
Empat puluh? Baguslah. Paras oksigennya 87 hingga 90.
Lebih baik daripada sebelumnya.
Sebentar. Biar saya pegang ini.
Ada port terbuka di arteri femoral kirinya jika kita perlu masukkan ubat,
- dan juga picagari 10cc. - Okey.
Kita juga ada PIV yang terbuka di tangan kanannya.
Sediakan Epi kalau-kalau kita perlukannya.
Sudah.
Okey. Itu saja yang kita perlukan. Harapnya tak perlu guna.
Kita perlu putuskan satu perkara lagi.
Jika jantungnya terhenti terus, bawa dia ke hospital terdekat.
- Okey. - Okey.
Tekanan darah meningkat.
Tekanannya 66 per 53. Karbon dioksida akhir tidal 17, 39.
Kadar jantung 109. Saturasi oksigen turun kepada 88.
- Awak dah sambungkan kepada tangki? - Tangki utama?
Saya akan gunakan picagari lima mililiter.
Dari sini, Dan, hospital terdekat ialah Syosset,
sebuah hospital yang sangat kecil.
- Saya berkongsi rancangan saja. - Okey.
Hospital seterusnya ialah Plainview di depan sikit.
Selain itu, elok kita ke Cohen saja.
Helo, Unit Pediatrik. Boleh saya bantu?
Saya akan tiba dengan bayi yang sakit.
Keadaannya teruk. Saya mungkin perlu berhenti di ER.
Saya akan beritahu lagi 15 minit.
Jika jantungnya terhenti, kami akan berhenti juga.
Kami gunakan beg injap kerana kami tak dapat berikan ventilasi.
Boleh awak pandu cepat sikit?
Bersiap sedia.
Ya Tuhan.
Biar betul? Dia pandu macam orang gila.
- Hei, ini Donald. - Ya, Donald?
Boleh tunggu di pintu belakang lagi 10 minit?
Jantungnya mungkin akan terhenti.
DEWAN BEDAH PENERIMA ORGAN
Saya dapat panggilan pendermaan organ pada tengah malam.
Pukul dua pagi, saya dapat panggilan lagi. Saya pun tidur balik. Semuanya okey.
Namun, anjing saya tak henti-henti nak...
Ada benda tak kena dengan prostatnya tengah-tengah malam.
Anjing awak nak terkencing?
Disebabkan ada anak-anak dan anjing, tiada ahli keluarga Grodstein dapat tidur.
Mari kita lihat keadaan di sana.
Saya dapat pembedahan yang sukar berbanding Dr. Grodstein.
Wah! Besarnya.
Itu ginjal, bukan hati, betul?
Harapnya begitulah. Di situ.
Tak bagus.
Kenapa?
Susah nak bedah dia.
Di atas ginjalnya ada salur darah.
Di dalam dewan bedah...
Pengokot.
...risiko utama semasa hendak menderma ginjal ialah pendarahan.
Kami melakukan pembedahan laparoskopik, atau pembedahan paling kurang invasif
pada pembuluh darah yang amat besar.
Jika ada pembuluh darah terluka, pendarahan boleh berlaku.
Saya nampak ginjalnya.
Boleh tolong berikan sedutan?
Kita perlu lakukannya cepat.
- Ia berdenyut. - Ya, tapi denyutannya dari arah sini.
- Arterinya, saya tak... - Di mana?
- Di situlah. - Ya.
Ada cabang dari sini. Ada banyak menghala ke sini.
Hulurkan gunting.
Bawakan beg Endo Catch sekali.
Begnya. Awak nak bilah 15? Ini dia.
Bilah 15? Itu yang saya perlukan. Pegang itu.
Halakan lampu meja ke arah kami.
Basuh meja beg. Letakkan beg tekanan dan ais.
- Sekejap. - Boleh panggil Winick?
Okey.
Jururawat. Empat kali empat di sini.
HOSPITAL UNIVERSITI NORTH SHORE
HOSPITAL LENOX HILL GREENWICH
- Hai. - Hai, apa khabar?
Awak ada sejarah tekanan darah tinggi?
- Ya. - Awak makan ubat tak?
Dulu saya makan ubat, tapi saya sibuk sangat akhir-akhir ini.
Saya asyik keletihan dan tertidur di dalam kereta.
- Ya Tuhan. - Saya boleh terlelap begitu saja.
Awak orang sinikah?
- Tak. Saya berasal dari Alabama. - Oh, Alabama.
- Baiklah. Awak terlalu sibuk. - Ya. Saya dah cuba kurangkan.
Saya sibuk sangat. Saya buat tiga kerja.
Jadi, sekarang saya rasa saya perlu bertenang
dan cuba kawal keadaan.
Adakah awak buat tiga kerja kerana awak cuba nak...
- Cari duit, cik. - Untuk bayar sewa dan lain-lain?
Ya.
Okey. Saya faham.
Sekarang ini, tekanan darah awak sangat tak terkawal,
dan fungsi ginjal awak juga lebih perlahan daripada tahap tiga.
Ia perlahan mungkin sebab tekanan darah yang tinggi.
Saya bukan nak berleter, tapi awak juga merokok.
Semua itu lambat-laun akan merosakkan ginjal awak
ditambah dengan tekanan darah tinggi.
Jika awak tak mengawalnya, awak takkan dapat kerja.
Awak takkan dapat bantu diri dan keluarga awak.
Apabila ginjal awak berhenti berfungsi, apabila dah tiada ubat lagi,
tiada perubahan gaya hidup, tiada apa-apa yang dapat membantunya,
awak terpaksa menjalani dialisis nanti.
Tiga kali seminggu, beberapa jam sehari.
Lama-kelamaan, awak akan penat kerana ia mengambil masa yang lama.
Macam kerja sambilan. Awak perlu ke Lenox Hill di pusat bandar.
Harapnya, sekali ini saja awak masuk hospital, dan kita boleh...
Awak boleh ubah keadaan. Memang boleh.
Saya naik umur 35 tahun minggu lalu dan tak dapat raikannya macam saya nak.
Jadi, kawan-kawan baik saya nak bawa saya melancong.
Saya belum tahu tempatnya, tapi mereka nak bawa saya.
- Kejutan, ya? - Ya.
Awak dah naik umur 35 tahun?
Awak masih muda. Hidup awak masih panjang.
Kasihan betul pesakit di katil 12.
Nak tahu tak? Dia sangat baik.
Rupa-rupanya dia ada banyak masalah. Tak sangka sampai begitu.
Dia sangat tak menjaga gaya hidup. Dia buat semua benda yang tak patut.
Kalau ada kad laporan, semuanya gred "F".
Namun, dia seorang wanita yang kuat bekerja
untuk cuba meneruskan kehidupan
di Bandar Raya New York yang amat mencabar.
Jika ada orang beritahu saya ginjal saya dah nak rosak
dan saya perlu dialisis tiga kali seminggu,
saya pasti akan fikir, "Cukup.
Saya akan berubah. Saya akan berhenti merokok."
Namun, bukan senang nak buat bagi sesetengah orang.
Saya tak rasa saya dapat ubah dia, tapi saya harap dia berubah.
Bagus.
Baik, mari kita pergi.
Itu dia.
Baiklah. Saya dah selesai.
HOSPITAL GREENWICH VILLAGE LENOX HILL
PUSAT PERUBATAN KANAK-KANAK COHEN
Kita selamat sampai.
Itu dia.
- Pasukan kardiologi menunggu di atas? - Ya.
Baik, paras oksigen 84, akhir tidal 17, kadar 40,
kadar jantung 113, tekanan darah baik.
Tetesan kita okey. Ubat jantung terhenti dah sedia.
- Semua maklum dengan penerangan tadi? - Ya.
- Baik. Bob, tolong tekan lif. - Okey.
Dia diberikan dopamin, ketamin, fentanil, vekuronium bromida.
- Perjalanan sukar tadi? - Memang sangat sukar.
Kami bersiap sedia untuk perkara yang boleh berlaku.
Katil 21, di belakang.
Seperkara lagi. Dia mengalami peningkatan ST dalam perjalanan tadi.
Itu yang buat kami risau.
- Apa perkara pertama awak nak buat? - Kami dah buat pun.
Jadi, apa perkara kedua?
Saya nak pasang balik bacaan akhir tidal sebab dari tadi ia bermasalah.
Kita putuskan sambungan sekejap.
- Penutupnya dah dibuka, Don? - Ya.
Ventilatornya dah sedia?
Ayuh.
Pada saat itu, anak kecil itu menjadi anak saya.
Kami perlu sentiasa peka dan dalam keadaan terbaik semasa bekerja,
sebab kami jarang dapat peluang kedua.
Jadi, campur tangan kami boleh menyelamatkan nyawa.
Beg injap berkesan. Waktu perjalanan tadi agak teruk.
- Kita perlu guna beg injap. - Beg injap? Tolong hulurkannya.
Dia mengalami perubahan ritma jantung semasa peningkatan ST,
yang mungkin disebabkan oleh jantung hipoksik.
Ada kemungkinan, jika jantung kita kekurangan oksigen, ia akan terhenti.
Masalahnya, kami tak dapat naikkan saturasi oksigennya.
- Ia turun kepada 44. - Apa? Donald!
Ya.
Ibu bapanya dalam perjalanan. Mereka sangat baik.
Mereka boleh berbahasa Inggeris?
Okey. Itu saja maklumat yang saya ada.
Saya boleh mulakan, kemudian pantau.
Hai. Semuanya okey. Tiada apa-apa perubahan setakat ini.
Apabila kami sampai, kami akan terangkan situasinya kepada ahli keluarga.
Kami tunjukkan kepada mereka yang kami manusia, dan bukan robot.
Dia tak alami kesakitan.
Dia selesa. Sama macam waktu awak tinggalkan dia tadi.
Adakah awak akan terus di sini?
Tidak. Tugas saya adalah membawa pesakit ke hospital.
Saya beritahu isteri saya yang awak doktornya.
Tidak. Saya jururawat. Saya dah lama buat kerja ini.
- Dulu saya jururawat penerbangan. - Awak sangat bagus.
Empat tahun lepas, anak saya masuk NICU.
Saya terpaksa lihat anak saya memakai ventilator.
Jadi, saya sangat faham perasaan awak berdua sekarang.
Saya mohon awak semua selamatkan anak saya.
Dia saja anak saya, dan...
- Saya tak tahu nak kata apa. - Saya faham.
Saya datang melancong. Saya tak tahu apa-apa.
Saya tiada apa-apa hendak... Saya bingung.
- Awak di tempat yang betul. - Baguslah.
Okey. Kami akan rawat dia sedaya upaya kami.
- Okey? - Terima kasih. Selamat jalan.
Saya ada empat anak.
Anak perempuan bongsu saya dimasukkan ke NICU selama dua minggu.
Itu tempoh 17 hari paling lama dalam hidup saya.
Cecair amnion isteri saya kurang, dan anak kami perlu dilahirkan segera.
Saya memang terkejut. Anak saya menangis waktu dilahirkan,
tapi saya tahu dia tak okey sepenuhnya.
Jadi, selepas lahir, dia dibawa pergi ke NICU dan diintubatkan.
Selepas itu,
perasaan saya sebagai jururawat pengangkutan neonatal
berubah kepada perasaan seorang ayah.
Ia bukan perasaan yang selesa.
Dada kita bagai dipijak gajah tapi kita tak boleh buat apa-apa.
Namun, anak saya berada di tempat yang betul.
Sumbernya cukup.
Latihan saya dalam menjaga bayi yang jauh lebih sakit
memudahkan saya untuk membantu anak saya.
Kerjaya saya seperti mempersiapkan saya untuk detik itu,
dan ia membawa perubahan.
Begitulah kehidupan. Kita perlu sentiasa bersedia.
Tak semuanya mengikut rancangan.
Teruskan. Biar kena pada kulitnya.
- Nampak elok. Kita boleh jahit sekarang. - Menutup venanya.
Beritahu dia saya sayang dia dan ia nampak elok.
Perfusi semula berjalan lancar.
- Awak boleh tarik palamnya. - Boleh letakkannya di sana?
Saya nak sangat telefon dan beritahu
ginjal ini menghasilkan banyak air kencing sekarang.
Presor dah dihentikan. Bagus.
Tengoklah. Dah ada air kencing. Cuma lambat sikit mengalir.
Biasanya, jika ginjal penderma hidup terus berfungsi, tak perlu lagi dialisis
sebab ginjal itu akan buang kalium yang terkumpul dalam darah.
Kalium yang terkumpul dalam darah sangat berbahaya
kerana ia boleh menghentikan jantung.
Kami perlu memantaunya selepas transplan untuk memastikan kalium tak meningkat.
Kendurkan tangan awak. Bagus.
Kami perlu memasuki dewan bedah dalam keadaan terbaik.
Kami juga perlu bersiap sedia.
Ia sangat memberikan tekanan kepada pakar bedah.
Ia sangat memberikan tekanan kepada pasukan dewan bedah.
Kami perlu memastikan risiko yang wujud diminimumkan
untuk penderma hidup itu.
Namun, apabila selesai, hati terasa puas
kerana kami dapat menguruskan dua pesakit
dan dapat terlibat dalam pemindahan organ yang hebat.
- Selamat jalan, John! - Jumpa lagi.
Muat tak nak lalu?
Air kencing semakin bertambah. Tengoklah.
Aliran air kencing di bahagian bawah tiub semakin baik.
- Baguslah. - Tepuk tangan sikit.
Saya nak masuk.
Mari kita jumpa pendermanya.
Saiz ginjal biasanya sebesar penumbuk ini.
Saiz ginjal awak sebesar ini.
- Yakah? - Memang besar.
Jadi, amat susah nak keluarkannya. Kami ambil masa lama.
Ia dah dipindahkan.
Dia dah nak keluar dari dewan bedah, dan semuanya nampak baik.
Pasti seronok dapat selamatkan nyawa seseorang.
Ini bukanlah kali pertama.
Ya tak ya juga.
Siapa lagi nak tandatangan kad?
JURURAWAT PENERBANGAN
Ada sesiapa nak lukis anjing? Lagi 15 minit.
BAYI PEREMPUAN COMEL
Ya Tuhan. Ada arahannya tak?
Belajar mahal-mahal, tapi tak pandai buka...
Beritahu saya caranya. Apa saya kena buat?
- Awak tak bantu pun. - Saya nak tolonglah ini.
- Lagi sepuluh minit dia sampai. - Kerjasama, semua.
- Ada sekuntum bunga lagi. - Seseorang kena selia.
Tarik pitanya.
Dia pasti gembira.
Hebatnya.
- Terima kasih! Cantik! - Lagi-lagi pompomnya.
Nak letak hadiahnya di hujung meja atau begini?
Okey, dia dah sampai.
SI BAYI COMEL!
Kejutan!
Tiada sesiapa jerit "kejutan"? Jeritlah.
Hai! Awak terkejut tak?
Kaitlyn kirim ucapan tahniah.
- Selamat meraikan bayi. - Terima kasih.
- Saya harap awak suka. - Saya suka.
Mereka semua bantu menghias.
Tiada orang jerit "kejutan". Teruk betul.
Kami tak nak anaknya terkejut.
Saya bukan suruh takutkan dia.
Buat kejutan saja.
- Apa itu? - Hebat, bukan?
Biar betul, sayang?
- Saya tahu! - Biar betul?
Hebat, bukan?
MacKen, hebat betul semuanya.
Saya menjalani sonogram perkembangan kandungan semalam.
Saiz kandungan saya agak kecil tiga minggu lepas.
Sekarang pun, saiznya masih kecil.
Pada dasarnya, dia tak menerima nutrien yang diperlukan
daripada plasenta saya.
Jadi, itu akan melambatkan sikit pertumbuhannya.
- Pelitup muka. - Biar betul?
Wah, unik sungguh hadiah ini!
Dia mungkin membesar lebih pantas di luar daripada di dalam rahim saya.
Jadi, mereka nak cepatkan kelahirannya lebih awal daripada saya sangka.
Awak memang buat betul-betul.
Begitulah keadaannya sekarang.
SIAP SEDIA, SAYA AKAN TIBA!
Ya Tuhan!
SEDIA NAK KELUAR
BILIK PESAKIT
Saya berjaya kencing.
Saya dah beberapa tahun tak kencing.
Saya rasa sungguh kagum apabila saya dapat rasa ia berfungsi.
Rakan sekerja saya berikan ginjalnya. Pada awalnya dia nak rahsiakan.
Namun, saya dapat tahu apabila menjalani ujian terakhir,
dan saya nampak namanya.
Apabila saya nampak namanya, saya terus menangis.
Tak sangka John sanggup lakukannya.
Dia memang begitu dari dulu.
Waktu saya masih baru, dia bimbing saya,
ajar saya banyak benda, dan bantu saya jadi polis yang lebih baik.
Dia...
Dia tak perlu buat begini pun. Memang tak perlu.
Saya sangat berterima kasih.
Saya tak nak Chris tahu saya nak beri dia ginjal.
Tugas yang kami lakukan...
Kadangkala kami mula melihat dunia secara berbeza kerana
kemarahan yang orang halakan kepada kami setiap hari,
dan saya terfikir, mungkin
ini hadiah yang baik untuknya
jika dia fikir ia daripada orang yang tak dikenali.
Bukan daripada polis lain, tapi daripada orang lain
yang nak buat perkara baik, dan
ia bawa kebaikan kepadanya.
Dah bertahun-tahun saya kenal Chris. Saya tahu hatinya baik.
Tujuan semua ini adalah supaya dia dapat ginjal.
Kebetulan pula, saya orang yang dapat berikannya.
Kau buat apa?
- Hei, apa khabar, kawan? - Bangun cepat.
Janganlah begitu.
Kita dah bersaudara. Kau tak boleh buang aku.
- Saudara seginjal. - Bagaimana keadaan kau?
Aku okey. Kau pun nampak okey. Apa cerita?
Keadaan aku agak baik.
Bahagian yang dibedah masih sakit, dan...
- Ya. Aku pun sakit di situ juga. - Aku rasa kembung perut.
Angin dah naik ke bahu kau?
- Belum. - Kau tunggulah.
- Baiklah. Kau nampak okey. - Kau pun sama.
Yakah? Jika aku perlukan hati, aku akan cari kau, okey?
Sudah tentulah boleh, kawan.
Aku sanggup buat apa-apa untuk kau.
- Kita jumpa lagi pagi nanti. - Okey. Nanti kita jalan sama-sama.
Baiklah.
Jumpa lagi, kawan.
Daisy, berhenti. Hei, Daisy!
Baiklah, bab 11. Elliot, boleh tak berhenti tengok telefon?
Sekejap. Saya nak pasang penggera.
Kenapa kita baca dua minit saja?
- Selonggok besar... - Jangan lupa tahinya!
Okey, senyap.
Saya cakap betul. Saya pasti merindui awak.
Awak akan jadi ibu.
Saya tahu. Saya gementar sangat.
Ya, saya Dr. Grodstein.
Selamat tinggal. Baiklah. Jumpa lagi.
- Sayang awak. - Saya pun.
Sayang kamu.
Medik 99, ada organ dalam perjalanan
dari Lapangan Terbang Republic ke Hospital Universiti North Shore.
Diterima.
Helo, doktor. Boleh ceritakan tentang pesakitnya?
Dia datang kerana lesu dan demam kuning.
Dia ke hospital kerana kulitnya bertukar kuning.
- Baiklah. Masalah autoimunkah? - Ya, saya rasa begitu.
Terjemahan sari kata oleh Syahmi Sapperi